Príloha č. 2 súťažných podkladov

 Návrh Rámcovej dohody

**Rámcová dohoda o poskytovaní služieb č. .............**

**na zabezpečenie technickej asistencie pri voľbách v SR (ďalej len „ dohoda“)**

uzavretá podľa § 269 ods. 2 . Obchodného zákonníka a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

**medzi**

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: Mgr. Tomáš Oparty, štátny tajomník MV SR

na základe plnomocenstva č. p.: SL-OPS-2022/001312-070 zo dňa 5.5.2022

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000399957/8180

IBAN: SK7881800000007000180023

(ďalej len „Objednávateľ“)

**Poskytovateľ:**

Názov:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu:

IBAN:

Tel:

e-mail:

registrácia:

Oddiel:

(ďalej len „Poskytovateľ“)

(spolu aj ako „zmluvné strany“)

**Článok 1
Úvodné ustanovenia**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. xx/2023 zo dňa xx.xx.2023 pod značkou xxxx – MSS na predmet zákazky „Zabezpečenie technickej asistencie pri voľbách na území Slovenskej republiky“ (ďalej len „Verejné obstarávanie“).
	2. Výsledkom Verejného obstarávania je výber úspešného uchádzača - Poskytovateľa, s ktorým bude uzatvorená táto Dohoda.
	3. Základným účelom tejto Dohody je v súlade s výsledkom verejného obstarávania zabezpečenie technickej asistencie pri voľbách na území Slovenskej republiky v rozsahu a spôsobom definovaným v tejto Dohode, ktorý bude v súlade s Vykonávacími zmluvami poskytovať Poskytovateľ Objednávateľovi.
	4. V súlade s touto Dohodou a Vykonávacími zmluvami budú Objednávateľovi poskytnuté služby podľa predmetu zákazky Verejného obstarávania špecifikované v článku 2 tejto Dohody.
	5. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
	6. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

**Článok 2**

**Predmet Dohody**

2.1 Predmetom tejto Dohody je stanovenie základných práv a povinností medzi Zmluvnými stranami pri zabezpečovaní technickej asistencie pri voľbách na území Slovenskej republiky (ďalej len „**Služby**“) zo strany Poskytovateľa Objednávateľovi pri realizácii plnení v súlade s opisom predmetu zákazky, ktorý tvorí prílohu č. 1 tejto Dohody a ktorý bol súčasťou dokumentácie Verejného obstarávania tejto Dohody (ďalej len „**OPZ“)**

* 1. Služby bude Poskytovateľ podľa požiadavky objednávateľa poskytovať pri nasledovných volebných aktoch

 definovaných osobitnými všeobecne záväznými právnymi predpismi platnými na území SR:

* + 1. Voľby do Národnej rady Slovenskej republiky v roku 2023
		2. Voľby prezidenta Slovenskej republiky v roku 2024
		3. Voľby do Európskeho parlamentu v roku 2024
		4. Voľby do orgánov samosprávy obcí a voľby do orgánov samosprávnych krajov v roku 2026
		5. Referendum v prípade, ak bude vyhlásené počas platnosti Dohody v súlade s všeobecne záväznými  právnymi predpismi platnými na území SR
		6. Ľudové hlasovanie o odvolaní prezidenta Slovenskej republiky v prípade, ak bude vyhlásené počas platnosti Dohody v súlade s všeobecne záväznými  právnymi predpismi platnými na území SR
		7. Predčasné voľby do Národnej rady Slovenskej republiky v prípade, ak budú vyhlásené počas platnosti Dohody v súlade s všeobecne záväznými  právnymi predpismi platnými na území SR
		8. Akékoľvek voľby do orgánov samosprávnych krajov, prezidenta Slovenskej republiky, do orgánov samosprávy obcí, do Národnej rady Slovenskej republiky, ktoré by boli počas platnosti Dohody v súlade s  všeobecne záväznými  právnymi predpismi platnými na území SR vyhlásené v inom termíne/och ako je uvedené v bodoch 2.2.1. až 2.2.6.

Volebné akty podľa bodov 2.2.1 až 2.2.7 sa ďalej nazývajú spoločne len „**voľby**“.

* 1. Predmetom tejto Dohody je v zmysle uvedeného najmä dohoda Zmluvných strán o:
		1. maximálnych cenách za poskytovanie Služieb definovaných v OPZ,
		2. podmienkach poskytovania Služieb definovaných v OPZ,
		3. podmienkach uzatvárania Vykonávacích zmlúv.
	2. V súlade s OPZ je Poskytovateľ povinný poskytnúť Objednávateľovi Služby pri jednotlivých voľbách definovaných v OPZ.
	3. Na poskytovanie Služieb pri každých konkrétnych voľbách uzatvoria Zmluvné strany vykonávaciu zmluvu (ďalej len „**Vykonávacia zmluva**“) ktorá tvorí  Prílohu č. 4 tejto Dohody.
	4. Záväzkom Poskytovateľa podľa Vykonávacej zmluvy bude zodpovedať záväzok Objednávateľa zaplatiť Poskytovateľovi za riadne a včas poskytnuté Služby definované v OPZ odmenu stanovenú vo Vykonávacej zmluve, najviac však do výšky maximálnych cien uvedených v Prílohe č. 2 tejto Dohody.

**Článok 3**

**Plnenie Dohody, Vykonávacie zmluvy**

* 1. Na základe potreby Objednávateľa na poskytnutie Služieb pri konkrétnych voľbách, Objednávateľ v súlade s § 83 ods. 4 zákona č. 343/2015 Z. z. vyzve písomne Poskytovateľa na uzatvorenie Vykonávacej zmluvy (ďalej len „**Výzva**“).
	2. Vo Výzve Objednávateľ v súlade s touto Dohodou a OPZ určí voľby, pri ktorých sa majú Služby poskytovať, vymedzí rozsah a druh Služieb a v prípade potreby ďalšie podrobnosti poskytovania Služieb. Vo výzve stanoví Objednávateľovi aj časový harmonogram poskytovania Služieb (ďalej len „**časový harmonogram**“). Súčasťou Výzvy je aj návrh Vykonávacej zmluvy.
	3. Pred Výzvou Objednávateľ môže požiadať Poskytovateľa o písomnú konzultáciu k bližšej špecifikácii Služieb pre konkrétne voľby. Prípadné doplnenie špecifikácie Služieb musí zodpovedať podmienkam dohodnutým v tejto Dohode.
	4. Zmluvné strany sa dohodli, že Vykonávacie zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne ceny a práva a povinnosti dohodnuté v tejto Dohode. Vo Vykonávacej zmluve bude určená aj celková maximálna cena za Služby poskytované Poskytovateľom na základe uvedenej Vykonávacej zmluvy.
	5. Výzvu doručí Objednávateľ Poskytovateľovi najneskôr tri (3) mesiace pred konaním volieb.
	6. Poskytovateľ je povinný Vykonávaciu zmluvu uzatvoriť s Objednávateľom najneskôr do 7 dní odo dňa doručenia Výzvy.

**Článok 4
Podmienky poskytovania Služieb**

* 1. Poskytovateľ sa zaväzuje poskytovať Služby definované v OPZ  v súlade s ustanoveniami tejto Dohody a príslušnej Vykonávacej zmluvy, v súlade s všeobecne záväznými právnymi predpismi platnými na území SR na realizáciu volieb, pri ktorých sa Služby poskytujú a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR.
	2. Poskytovateľ je povinný poskytovať Služby definované v OPZ, s odbornou starostlivosťou, ktorú je možné dôvodne očakávať, zachovávajúc štandardy best practices v danom odvetví.
	3. Poskytovateľ sa zaväzuje bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie Služieb definovaných v OPZ, a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
	4. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
	5. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s právnym poriadkom SR) ním navrhovaného postupu, podkladov a/alebo iných pokynov týkajúcich sa Služieb definovaných v OPZ bezodkladne, najneskôr do 5 dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
	6. Poskytovateľ je povinný poskytovať Objednávateľovi dokumenty nevyhnutné na poskytovanie Služieb v písomnej podobe, vždy ak je to možné aj v elektronickej podobe, pokiaľ sa v tejto Dohode alebo Vykonávacej zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Služieb definovaných v OPZ,. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Služieb definovaných v OPZ.
	7. Poskytovateľ sa zaväzuje poskytovať Služby definované v OPZ, podľa Vykonávacej zmluvy nepretržite a bezodkladne, okrem prípadu keď Poskytovateľ nemôže ovplyvniť bezodkladné plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
	8. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Služieb definovaných v OPZ, (ďalej len „Dôverné informácie”). Poskytovateľ sa zaväzuje, že použije Dôverné informácie výhradne na účely poskytovania Služieb definovaných v OPZ, v zmysle Dohody. Dôvernými informáciami sú najmä nie však výlučne ochranné prvky tlačovín používaných pri voľbách.
	9. Všetky tlačoviny, ktoré pri poskytovaní Služieb Poskytovateľ pre Objednávateľa za účelom realizácie volieb vyhotoví, je Poskytovateľ povinný chrániť pred stratou, odcudzením a zneužitím tretími osobami. Poskytovateľ sa zaväzuje, že uvedené tlačoviny nebudú poskytnuté žiadnej tretej osobe a Poskytovateľ tieto nepoužije inak ako na plnenie tejto Dohody a Vykonávacích zmlúv.
	10. Časový harmonogram ako súčasť Vykonávacej zmluvy vymedzí presne časový rámec poskytovania Služieb pri voľbách. S ohľadom na prísnu zákonnú reguláciu volieb je nevyhnutné, aby Služby boli poskytované riadne a včas. Poskytovateľ sa zaväzuje priebežne informovať Objednávateľa o postupe pri poskytovaní Služieb. Poskytovateľ sa zaväzuje informovať Objednávateľa o akomkoľvek omeškaní pri poskytovaní Služieb oproti časovému harmonogramu. V prípade ak by podľa uváženia Objednávateľa s ohľadom na omeškanie Poskytovateľa oproti časovému harmonogramu bola čo i len obava z ohrozenia dodržania termínov stanovených príslušnými všeobecne záväznými právnymi predpismi platnými na území SR pre realizáciu volieb, je Objednávateľ oprávnený od Vykonávacej zmluvy celkom alebo v určitej časti odstúpiť a zadať poskytovanie Služieb čiastočne alebo celkom inému subjektu. Poskytovateľ zodpovedá za škodu takto spôsobenú Objednávateľovi.
	11. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo Vykonávacej zmluvy.

**Článok 5**

**Odplata, platobné podmienky**

* 1. Cena za Služby je stanovená v zmysle zákona NR SR č. 18/1996 Z. z. o cenách v platnom znení (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách v platnom znení (ďalej len „**Odplata**“).
	2. Odplata musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním Služieb (najmä nie však výlučne náklady na zhotovenie tlačovín, koordináciu činností, dovozné clá, dopravu na miesto dodania, náklady na obalovú techniku a balenie) a primeraný zisk Poskytovateľa.
	3. Odplata musí byť stanovená v mene EURO. K fakturovanej Odplate bude vždy pripočítaná DPH stanovená v súlade s všeobecne záväznými právnymi predpismi SR platnými v čase poskytnutia Služieb.
	4. Maximálna celková odplata za Služby, ktorá môže byť v súlade s touto Dohodou poskytnutá je stanovená v súlade s Verejným obstarávaním a cenovou ponukou Poskytovateľa a je uvedená v Prílohe č. 2 tejto Dohody.
	5. Objednávateľ nie je povinný objednať Služby komplexného zabezpečenia všetkých volieb a ani vyčerpať predpokladaný finančný objem zákazky podľa bodu 5.4 tohto článku. Celkové množstvo poskytovaných Služieb bude závisieť výlučne od potrieb Objednávateľa počas platnosti tejto Dohody.
	6. Maximálne ceny za realizáciu Služieb pri jednotlivých voľbách sú špecifikované v Prílohe č. 3 tejto Dohody.
	7. Objednávateľ sa zaväzuje zaplatiť za riadne a včas poskytnuté Služby Poskytovateľovi odplatu podľa Vykonávacej zmluvy. Ak nie je vo vykonávacej zmluve dohodnuté inak faktúru je Poskytovateľ oprávnený vystaviť po poskytnutí Služieb. Súčasťou faktúry Poskytovateľa je podrobný rozpis poskytnutých Služieb v členení zodpovedajúcom Prílohe č. 1 tejto Dohody vo väzbe na Prílohu č. 2 tejto Dohody. Objednávateľ neposkytne Poskytovateľovi žiaden preddavok na zrealizovanie predmetu plnenia Vykonávacej zmluvy.
	8. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov .
	9. Lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo Vykonávacou zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsiatich (30) kalendárnych dní odo dňa jej opätovného doručenia Objednávateľovi.
	10. Všetky faktúry budú uhrádzané výhradne bezhotovostne prevodným príkazom. Faktúra sa považuje za uhradenú dňom odpísania finančných prostriedkov z účtu Objednávateľa.
	11. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto Dohode. Zmena bankového spojenia je možná iba formou uzatvorenia písomného dodatku k tejto Dohode.

 **Článok 6
Zodpovednosť, sankcie**

* 1. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v OPZ,.
	2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
	3. V prípade omeškania Poskytovateľa s plnením jeho povinností podľa Vykonávacej zmluvy je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z ceny plnenia, s ktorým je v omeškaní, za každý aj začatý deň omeškania. Zaplatením zmluvnej pokuty nie je dotknutý nárok na náhradu škody.
	4. V prípade porušenia povinností Poskytovateľa podľa čl. 4 bod 4.9 tejto Dohody je Objednávateľ oprávnený od Poskytovateľa požadovať zaplatenie zmluvnej pokuty vo výške 2 % z celkovej ceny plnenia podľa príslušnej Vykonávacej zmluvy. Zaplatením zmluvnej pokuty nie je dotknutý nárok na náhradu škody.
	5. V prípade odstúpenia od Vykonávacej zmluvy podľa bodu 4.10 tejto Dohody je Objednávateľ oprávnený od Poskytovateľa požadovať zaplatenie zmluvnej pokuty vo výške 10 % z celkovej ceny plnenia podľa príslušnej vykonávacej zmluvy. Zaplatením zmluvnej pokuty nie je dotknutý nárok na náhradu škody.
	6. V prípade omeškania Objednávateľa s úhradou faktúry, vzniká Poskytovateľovi právo účtovať Objednávateľovi úroky z omeškania v zákonnej výške.
	7. Zmluvné strany sa dohodli, že v prípade, ak Poskytovateľ v priebehu plnenia stratí schopnosť splniť zmluvný záväzok vyplývajúci z tejto dohody, zaplatí Poskytovateľ objednávateľovi zmluvnú pokutu vo výške 50% ceny predmetu dohody. Zaplatenie zmluvnej pokuty nemá vplyv na nároky Objednávateľa na náhradu škody.
	8. V prípade nepravdivosti vyhlásenia Poskytovateľa, ktoré je uvedené v bode 7.9 tejto Dohody, je Poskytovateľ povinný zaplatiť Objednávateľovi zmluvnú pokutu vo výške 30 000,-EUR.

**Článok 7**

**Práva a povinnosti zmluvných strán**

* 1. Objednávateľ sa zaväzuje:
		1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Služieb definovaných v OPZ,
		2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Služieb definovaných v OPZ, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ,
		3. bez zbytočného odkladu poskytnúť Poskytovateľovi všetku súčinnosť potrebnú na uskutočnenie predmetu tejto Dohody a/alebo predmetu Vykonávacích zmlúv, vrátane, ale nielen, písomných rozhodnutí o všetkých správach, odporúčaniach a všetkých ďalších záležitostiach, ktoré Poskytovateľ postúpil Objednávateľovi.
	2. Poskytovateľ prehlasuje, že Služba nie je zaťažená právami tretích osôb.
	3. Zmluvné strany sa dohodli, že počas doby trvania tejto Dohody je ktorákoľvek Zmluvná strana oprávnená najskôr po uplynutí 12 mesiacov od nadobudnutia účinnosti Dohody, požadovať zvýšenie alebo zníženie jednotkových cien za Služby a súvisiace tovary, ktoré tvoria predmet Dohody a sú špecifikované v Prílohe č. 1 tejto Dohody, o priemernú ročnú mieru inflácie alebo deflácie (vyjadrenú prírastkom alebo úbytkom, určeným ako priemer mesačných harmonizovaných indexov spotrebiteľských cien za posledných 12 mesiacov oproti priemeru za predchádzajúcich 12 mesiacov). Údaje o harmonizovaných indexoch spotrebiteľských cien (tzv. HICP infláciu) zverejňuje Štatistický úrad SR mesačne na jeho webovej stránke. O požadovanej zmene jednotkových cien za Služby a súvisiace tovary oprávnená zmluvná strana písomne upovedomí druhú zmluvnú stranu, s uvedením percentuálnej sadzby inflácie/deflácie, o ktorú navrhujú jednotkové ceny za Služby a súvisiace tovary zvýšiť/znížiť, s odkazom na relevantný údaj Štatistického úradu SR. Zmluvné strany sa dohodli, že uzatvoria dodatok k tejto Dohode za účelom zvýšenia/ zníženia jednotkových cien za Služby a súvisiace tovary podľa Prílohy č. 1 tejto Dohody. Zmluvné strany sa zaväzujú poskytnúť si všetku potrebnú súčinnosť na uzatvorenie dodatku k Dohode a bezdôvodne neodmietnuť uzatvorenie takéhoto dodatku k Dohode.
	4. V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	5. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto Dohody, a to bezodkladne.
	6. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 7.3 tohto článku tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	7. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
	8. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok plnenia vykonaného na základe zmluvy o subdodávke.
	9. Poskytovateľ vyhlasuje, že v čase uzatvorenia tejto dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov, pokiaľ sa ho povinnosť zápisu do registra partnerov verejného sektora týka. Ak na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	10. V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

 13. predseda vyššieho územného celku.

**Článok 8**

**Záruka najnižšej ceny**

* 1. Poskytovateľ prehlasuje, že Služby poskytuje Objednávateľovi za najlepších/najvýhodnejších podmienok, aké sa poskytujú na relevantnom trhu.

**Čl. 9**

**Zánik Dohody**

* 1. Dohoda sa uzatvára na obdobie 48 mesiacov alebo do vyčerpania finančného limitu uvedeného v bode 5.4 tejto Dohody, podľa toho, ktorá skutočnosť nastane skôr.
	2. Zmluvný vzťah založený touto Dohodou možno skončiť pred dobou stanovenou v bode 9.1. tohto článku nasledovne:
1. písomnou dohodou Zmluvných strán, a to dňom uvedeným v takejto dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
2. písomným odstúpením od Dohody ktoroukoľvek zo Zmluvných strán,
3. písomnou výpoveďou.
	1. Objednávateľ ma právo odstúpiť od tejto Dohody, ak:

a) v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

b) ak Dohoda nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

c) Poskytovateľ a/alebo subdodávateľ/subdodávatelia Poskytovateľa nebol/neboli v čase uzavretia Dohody zapísaný/zapísaní v registri partnerov verejného sektora alebo ak bol/boli vymazaný z registra partnerov verejného sektora; alebo

d) došlo k splneniu zákonných dôvodov na odstúpenie od Dohody (najmä § 19 zákona č. 343/2015 Z. z.),

e) Poskytovateľ koná v rozpore s touto Dohodou a/alebo všeobecne záväznými právnymi predpismi platnými na

 území SR a na písomnú výzvu Objednávateľa toto konanie a jeho následky v určenej primeranej lehote

 neodstráni,

f) proti Poskytovateľovi sa začalo konkurzné konanie alebo reštrukturalizácia,

g) Poskytovateľ vstúpil do likvidácie,

h) pre Poskytovateľa sa stane plnenie z tejto Dohody úplne nemožným.

* 1. Poskytovateľ má právo odstúpiť od tejto Dohody ak:

a) Objednávateľ preukázateľným spôsobom neposkytuje Poskytovateľovi potrebnú súčinnosť pri plnení tejto Dohody, a to ani po doručenom písomnom upozornení a poskytnutí primeranej lehoty na nápravu Poskytovateľom,

b) Objednávateľ poruší Dohodu podstatným spôsobom, pričom za podstatné porušenie na strane Objednávateľa sa považuje omeškanie Objednávateľa s úhradou faktúry/faktúr o viac ako 60 dní po lehote jej/ich splatnosti.

* 1. Na odstúpenie od Dohody sa vyžaduje písomná forma. Odstúpenie nadobúda účinnosť dňom jeho doručenia druhej Zmluvnej strane. Adresami na doručovanie písomného odstúpenia sú adresy Zmluvných strán uvedené v záhlaví tejto Dohody.
	2. Vzájomne poskytnuté plnenia, poskytnuté do dňa odstúpenia od tejto Dohody si Zmluvné strany ponechajú. Poskytovateľ má nárok na náhradu dôvodných a preukázateľne vynaložených nákladov do dňa odstúpenia od tejto Dohody.

9.7 Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo a karantény.

* 1. Túto Dohodu môže Objednávateľ písomne vypovedať bez udania dôvodu s výpovednou lehotou 6 mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok 10**

**Záverečné ustanovenia**

1. Akékoľvek písomnosti , ktoré sa doručujú v súvislosti s Dohodou a Vykonávacou zmluvou (každá z nich ďalej ako „**Oznámenie**“) musia byť:
	* 1. v písomnej podobe;
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody:

Objednávateľ:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: [•]

email: [•]

1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody:

Poskytovateľ:

[•]

[•]

k rukám: [•]

email: [•]

1. Oznámenie nadobúda účinnosť okamihom jeho prevzatia a má sa za prevzaté:
	* 1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
2. Zmluvné strany súhlasia so zverejnením Dohody a Vykonávacej zmluvy v Centrálnom registri zmlúv, ktorý vedie Úrad vlády SR.
3. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
4. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
5. Ak ktorékoľvek z ustanovení Dohody alebo Vykonávacej zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Vykonávacej zmluvy, avšak zákonnosť, platnosť a vykonateľnosť zvyšných ustanovení Dohody alebo Vykonávacej zmluvy zostane nedotknutá.
6. Dohoda má nasledujúce prílohy, ktoré tvoria jej neoddeliteľnú súčasť:
	* 1. Príloha č. 1. Opis predmetu zákazky, technické požiadavky
		2. Príloha č. 2: Štruktúrovaný rozpočet ceny
		3. Príloha č. 3: Zoznam subdodávateľov
		4. Príloha č. 4: Návrh vykonávacej zmluvy
7. Zmluvné strany sa dohodli, že pohľadávky vyplývajúce z tejto Dohody a/alebo Vykonávacej zmluvy môžu byť postúpené na tretie osoby len s predchádzajúcim písomným súhlasom dlžníka.
8. Zmeny a doplnky tejto Dohody je možné robiť len písomne vo forme očíslovaných dodatkov, ktoré sa po podpísaní obidvomi Zmluvnými stranami stávajú jej neoddeliteľnou súčasťou.
9. Práva a povinnosti Zmluvných strán, pokiaľ táto Dohoda neupravuje inak, sa riadia ustanoveniami Obchodného zákonníka a ostatnými všeobecnými záväznými právnymi predpismi platnými na území Slovenskej republiky.
10. Obe strany sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
11. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete zmluvy a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
12. Táto Dohoda je vyhotovená v piatich(5) rovnopisoch s platnosťou originálu v slovenskom jazyku. Dve (2) vyhotovenia Dohody dostane Poskytovateľ a tri(3) vyhotovenia dostane Objednávateľ.
13. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu zverejní Objednávateľ.

V Bratislave dňa ........................... V ......................... dňa

Za Objednávateľa: Za Poskytovateľa:

–––––––––––––––––––– –––––––––––––––––––––

 Mgr. Tomáš Oparty

štátny tajomník MV SR

Príloha č. 3 k Rámcovej dohode

Zoznam subdodávateľov

**Zoznam subdodávateľov**

**Identifikácia Poskytovateľa**

Obchodné meno:

Sídlo:

IČO:

Poskytovateľ má v úmysle zadať plnenie, ktoré je predmetom Rámcovej dohody, nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Identifikácia a podpis osoby oprávnenej konať za Poskytovateľa*

 Príloha č. 4 k Rámcovej dohode

Návrh vykonávacej zmluvy

**VYKONÁVACIA ZMLUVA**

**k**

**Rámcovej dohode o poskytovaní služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

medzi

(ďalej len „**Vykonávacia zmluva**“)

Objednávateľ: Slovenská republika, zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava – Staré Mesto

Bankové spojenie: Štátna pokladnica, č. účtu 7000001400/8180

IČO 00151866

Zastúpený: ............................

IBAN:

SWIFT:

(ďalej len „**Objednávateľ**“)

Poskytovateľ ..............................................................

so sídlom ...................

IČO: ..........................

Zapísaný .....................

v mene ktorého koná ....

IBAN:

SWIFT:

(ďalej len „**Poskytovateľ**“)

(Poskytovateľ a Objednávateľ ďalej spoločne len ako „**Zmluvné strany**“)

**PREAMBULA**

(A) Objednávateľ postupom verejnej súťaže, v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ zákon č. 343/2015 Z.z.“), zrealizoval výber Poskytovateľa Služieb v oblasti Zabezpečenia technickej asistencie pri voľbách na území Slovenskej republiky, ktoré potrebuje Objednávateľ.

(B) Poskytovateľ sa ako uchádzač zúčastnil Verejného obstarávania realizovaného Objednávateľom formou verejnej súťaže. Na základe jeho ponuky bol Poskytovateľ označený za úspešného uchádzača a Objednávateľ s ním uzatvoril dňa .................... Rámcovú dohodu o poskytovaní Služieb (ďalej len „**Dohoda**“).

(C) Na základe Dohody je Poskytovateľ povinný určeným spôsobom uzatvoriť Vykonávaciu zmluvu s Objednávateľom a v súlade s ňou v stanovenom rozsahu poskytnúť Objednávateľovi Služby definované v OPZ, resp. vlastným návrhom plnenia Poskytovateľa predloženým v rámci Verejného obstarávania a Špecifikácii plnenia.

(D) V súlade s vyššie uvedeným má Objednávateľ záujem, aby mu boli v rozsahu stanovenom touto Vykonávacou zmluvou zo strany Poskytovateľa poskytované Služby vo veci definovanej v tejto Vykonávacej zmluve. Na základe tohto záujmu a v súlade s príslušnými ustanoveniami zákona č. 343/2015 , Objednávateľ riadne vyzval Poskytovateľa na uzatvorenie tejto Vykonávacej zmluvy a Poskytovateľ jej uzatvorením splnil svoju povinnosť v zmysle Dohody.

**ČLÁNOK 1 DEFINOVANÉ POJMY**

1.1 Ak nie je uvedené inak, majú pojmy používané v tejto Vykonávacej zmluve význam, tak ako je tento definovaný v Dohode.

1.2 Okrem pojmov definovaných v súlade s bodom 1.1 tejto Vykonávacej zmluvy v Dohode majú pojmy používané v tejto Vykonávacej zmluve s veľkým začiatočným písmenom, nasledovný význam:

1.2.1 **Špecifikácia plnenia** – špecifikácia obsahu, rozsahu a časových aspektov požadovaných Služieb v súlade s OPZ a potrebami Objednávateľa.Špecifikácia plnenia je Prílohou č. 1 tejto Vykonávacej zmluvy,

1.2.2 **Osoba zodpovedná za preberanie plnenia predmetu Vykonávacej zmluvy** – je fyzická osoba, ktorá je na strane Objednávateľa zodpovedná za správnu odbornú a vecnú implementáciu plnenia Vykonávacej zmluvy v súlade s touto Vykonávacou Zmluvou, Dohodou, OPZ a Špecifikáciou plnenia.

**ČLÁNOK 2. ÚČEL ZMLUVY**

2.1 Základným účelom tejto Vykonávacej zmluvy v súlade s Dohodou  a jej prílohami a Špecifikáciou plnenia je komplexné zabezpečenie služieb technickej asistencie pri voľbách [•](*doplní Objednávateľ*).

**ČLÁNOK 3. PREDMET ZMLUVY**

3.1 Predmetom tejto Vykonávacej zmluvy je úprava práv a povinností Zmluvných strán pri poskytovaní Služieb definovaných Objednávateľom v Špecifikácii plnenia.

**ČLÁNOK 4. PLNENIE ZMLUVY**

4.1 Poskytovateľ sa zaväzuje za podmienok stanovených v tejto Vykonávacej zmluve a Dohode poskytovať pre Objednávateľa Služby a Objednávateľ sa zaväzuje prevziať objednané a riadne a včas poskytnuté Služby a uhradiť za ne odplatu dohodnutú podľa článku 7 tejto Vykonávacej zmluvy.

4.2 Poskytovateľ je oprávnený vystaviť faktúru po poskytnutí Služieb. Súčasťou faktúry pre Objednávateľa je podrobný rozpis poskytnutých Služieb v členení zodpovedajúcom dohodnutým cenám podľa Prílohy č. 2 tejto Vykonávacej zmluvy.

4.3 Zmluvné strany si bezprostredne po uzavretí tejto Vykonávacej zmluvy odsúhlasia zásady vzájomnej spolupráce, ako aj spôsob výmeny informácií potrebných pre poskytovanie Služieb Poskytovateľom.

**ČLÁNOK 5. ČAS A MIESTO PLNENIA ZMLUVY**

5.1 Poskytovateľ sa zaväzuje poskytovať Služby v súlade s časovým harmonogramom uvedeným v Špecifikácii plnenia.

5.2 Miesto poskytovania Služieb je definované v Špecifikácii.

**ČLÁNOK 6. PRÁVA A POVINNOSTI ZMLUVNÝCH STRÁN**

6.1 Všetky plnenia je Poskytovateľ povinný realizovať v prospech Objednávateľa riadne a včas a v súlade s ustanoveniami tejto Vykonávacej zmluvy a Dohody.

6.2 Objednávateľ vymenuje Osobu zodpovednú za preberanie plnenia predmetu Vykonávacej zmluvy, ktorá za Objednávateľa riadi poskytovanie/preberanie Služieb podľa tejto Vykonávacej zmluvy ako i kontrolu realizácie ich plnenia.

6.3 Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Vykonávacej zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.

6.4 Ak nie je v tejto Vykonávacej zmluve uvedené inak, sú pre Zmluvné strany záväzné práva a povinnosti podľa Dohody.

**ČLÁNOK 7. ODPLATA**

7.1 Za riadne a včas poskytnuté Služby v Súlade s touto Vykonávacou zmluvou zaplatí Objednávateľ Poskytovateľovi Odplatu definovanú v Prílohe č. 2.

**ČLÁNOK 8. TRVANIE A UKONČENIE ZMLUVY**

8.1 Táto Vykonávacia zmluva sa uzatvára na dobu realizácie Služieb podľa Špecifikácie.

8.2 Na ukončenie tejto Vykonávacej zmluvy sa primerane použijú ustanovenia článku 9 Dohody.

**ČLÁNOK 9. ZÁVEREČNÉ USTANOVENIA**

1. Neoddeliteľnou súčasťou tejto Vykonávacej zmluvy sú Príloha č. 1 – Špecifikácia plnení, Príloha č. 2 – Odplata.
2. Ak sa niektoré z ustanovení tejto Vykonávacej zmluvy stane nevynútiteľným alebo neplatným podľa všeobecne záväzných platných právnych predpisov platných na území SR, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Vykonávacej zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
3. Táto Vykonávacia zmluva je vyhotovená v piatich (5) rovnopisoch s platnosťou originálu v slovenskom jazyku. Dve (2) vyhotovenia Vykonávacej zmluvy dostane Poskytovateľ a tri (3) vyhotovenia dostane Objednávateľ.
4. Žiadna zo Zmluvných strán nie je oprávnená postúpiť túto Vykonávaciu zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.
5. Zmluvné strany vyhlasujú, že sú oprávnené s predmetom Vykonávacej zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Vykonávaciu zmluvu podpísali.
6. Táto Vykonávacia zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Vykonávaciu zmluvu zverejní Objednávateľ.
7. V prípade odlišného znenia ustanovení Dohody, ktorá je prílohou č. 2 tejto Vykonávacej zmluvy a tejto Vykonávacej zmluvy, majú prednosť ustanovenia tejto Vykonávacej zmluvy.

V ........................., dňa ......................... V ........................., dňa .................

V mene Objednávateľa V mene Poskytovateľa

 [názov] [obchodné meno, názov]

[meno, funkcia] [meno, funkcia]